बुधवार को हालांकि राष्ट्रीय राजधानी क्षेत्र दिल्ली में पेट्रोल और डीजल की कीमतें स्थिर थीं। इंडियन ऑयल कॉरपोरेशन से मिली जानकारी के अनुसार, दिल्ली में पेट्रोल का भाव 80.87 रुपये प्रति लीटर और डीजल का भाव 72.97 रुपये प्रति लीटर था। कमोडिटी विश्लेषकों के अनुसार, मजबूत विदेशी संकेतों से बुधवार को घरेलू वायदा बाजार मल्टी कमोडिटी एक्सचेंज पर कच्चे तेल की तेजी बढ़ने की पूरी संभावना है। एमसीएक्स पर मंगलवार को सितंबर डिलीवरी कच्चा तेल वायदा अनुबंध 126 रुपये यानी 2.56 फीसदी की तेजी के साथ 5,042 रुपये प्रति बैरल पर बंद हुआ था।